Swansea

Swansea (walisisk Abertawe, «munningen til Tawe») er ein by og eit hovudområde i det sørlege Wales. Det ligg ved kysten, rett aust for Gowerhalvøya i det tradisjonelle grevskapet Glamorgan. Ein meiner at namnet Swansea kjem frå «Sweyn's Ey» («Sveins øy») og vart innført i perioden då vikingar plyndra kysten av Wales. Byen fekk status som city så seint som i 1969, i samband med innsetjinga av prins Charles som prins av Wales.

Bygrensa er trekt med god margin omkring den eigentlege byen Swansea og inkluderer byar som Gorseinon og Loughor og landsbygd. Swansea er den nest største byen i Wales etter Cardiff, ein status han fekk gjennom sterk vekst då han vart eit sentrum for tungindustri på 1700- og 1800-talet. 

Dei fleste bygningane i sentrum er moderne, sidan Swansea vart bomba fleire gonger under den andre verdskrigen. Utanfor byen er det fine strender og vakkert kystlandskap og den tidlegare fiskelandsbyen Mumbles (òg kjend som Oystermouth) har vorte ein turiststad med fleire gode restaurantar.

Fotballklubben Swansea City AFC har spela i engelsk Premier League og Football League Championship.

mini|venstre|Swansea frå Kilvey Hill.

 Kjelder 

Denne artikkelen bygger på «Swansea» frå ,  den 15. desember 2009.  

 Bakgrunnsstoff 


Kategori:Byar i Wales
Kategori:Hovudområde i Wales
Kategori:Stadnamn av norrønt opphav i Wales
Kategori:Hamnebyar i Wales
Kategori:Busetnader grunnlagde på 1100-talet